ગુજરાત બંધના એલાનના પગલે ઉના શહેર આજ સવારથી જ બંધ રહ્યું હતું. ધોરાજી, ગોંડલ, ઉપલેટા વગેરે શહેરોમાં પણ બંધની અસર જોવા મળી હતી. જૂનાગઢ તેમજ ભાવનગરમાં સ્કૂલ સંચાલકોએ સ્કૂલો બંધ રાખવાનો નિર્ણય લીધો હતો. રાજકોટમાં તોફાની ટોળાએ બીઆરટીએસમાં તોડફોડ કરી હોઇ આજના દિવસે બીઆરટીએસને નુકસાન ન થાય તે માટે બીઆરટીએસ રૂટ બંધ રાખવાનો નિર્ણય લેવાયો છે. રાજકોટ શહેરમાં બંધના પગલે ત્રણ એસઆરપીની ટુકડી ઉતારવામાં આવી છે.